钦定古今图书集成/明伦汇编/氏族典/第574卷 > 完颜弼
## 钦定古今图书集成/明伦汇编/氏族典/第574卷 > 完颜弼

按《金史完颜弼传》：“弼本名达吉不，盖州猛安人。从丞
相襄戍边，功最，除同知德州防御使事。泰和六年，从
左副元帅完颜匡攻襄阳，积功加平南荡江将军。大
安二年，入为武卫军副都指挥使。至宁元年，东京不
守，弼为元帅左监军，捍御辽东。有司论以奏对无人
臣礼，诏免死，杖一百，谪为云内州防御使。贞祐初，宣”
宗驿召弼赴中都，诏除定武军节度使，寻为元帅左
都监，驻真定。宣宗将迁汴，弼兼河北西路兵马都总
管。三年，改知东平府事、山东西路宣抚副使。大元兵
围东平，弼百计应战，久之乃解围去。是岁五月，疽发
于脑，卒。弼生平无所好，惟喜读书，闲暇延引儒士，歌
咏投壶以为常。治东平，爱民省费，井邑之间，军民无
相讼，有古良将之风焉。